Document ID: 31993R1917

ΚΑΝΟΝΙΣΜΟΣ (ΕΟΚ) αριθ. 1917/93 ΤΟΥ ΣΥΜΒΟΥΛΙΟΥ της 12ης Ιουλίου 1993 για την τροποποίηση του κανονισμού (ΕΟΚ) αριθ. 3724/92 περί καθορισμού, για την αλιευτική περίοδο 1993, των τιμών προσανατολισμού των προϊόντων αλιείας που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3687/91 και του κανονισμού (ΕΟΚ) αριθ. 3725/92 για τον καθορισμό, για την αλιευτική περίοδο 1993, των τιμών προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού (ΕΟΚ) αριθ. 3687/91
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευτικών προϊόντων και των προϊόντων υδατοκαλλιέργειας (1), και ιδίως το άρθρο 9 παράγραφος 3,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 3759/92, με τη μεταρρύθμιση ορισμένων μηχανισμών της κοινής οργάνωσης αγοράς των αλιευτικών προϊόντων, εισήγαγε επίσης ορισμένα νέα επιλέξιμα προϊόντα για τις παρεμβάσεις που προβλέπονται από τους μηχανισμούς αυτούς- ότι, για την εφαρμογή αυτών των μηχανισμών, απαιτείται ο καθορισμός, για τα εν λόγω νέα προϊόντα, τιμών προσανατολισμού σύμφωνα με το άρθρο 9 παράγραφοι 1 και 2 του εν λόγω κανονισμού-
ότι οι κανονισμοί (ΕΟΚ) αριθ. 3724/92 (2) και (ΕΟΚ) αριθ. 3725/92 (3) είχαν καθορίσει, για την περίοδο αλιείας 1993, τις τιμές προσανατολισμού των αλιευτικών προϊόντων που περιλαμβάνονταν στην κοινή οργάνωση αγοράς των προϊόντων αυτών πριν από την έναρξη ισχύος του κανονισμού (ΕΟΚ) αριθ. 3759/92- ότι πρέπει, επομένως, να τροποποιηθούν ώστε να συμπεριληφθούν και οι τιμές προσανατολισμού που καθορίζονται για τα εν λόγω νέα προϊόντα-
ότι η έναρξη ισχύος του κανονισμού (ΕΟΚ) αριθ. 3759/92 που καθορίσθηκε για την 1η Ιανουαρίου 1993, παρέχει στις οργανώσεις παραγωγών, από την ημερομηνία αυτή, δικαίωμα κοινοτικής συνδρομής για τις παρεμβάσεις που πραγματοποιούνται στην αγορά των εν λόγω νέων προϊόντων- ότι θα πρέπει, συνεπώς, να προβλεφθεί η εφαρμογή του παρόντος κανονισμού από την 1η Ιανουαρίου 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα του κανονισμού (ΕΟΚ) αριθ. 3724/92, προστίθεται το κείμενο που περιλαμβάνεται στο παράρτημα Ι του παρόντος κανονισμού.
2. Το παράρτημα του κανονισμού (ΕΟΚ) αριθ. 3725/92, τροποποιείται ως εξής:
α) το σημείο 1 διαγράφεται-
β) προστίθεται το κείμενο που περιλαμβάνεται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουλίου 1993.

Labels: 2